พันนา ฤทธิไกร

พันนา ฤทธิไกร หรือชื่อจริง กฤติยา ลาดพันนา (17 กุมภาพันธ์ พ.ศ. 2504 – 20 กรกฎาคม พ.ศ. 2557) เป็นนักแสดงและผู้กำกับคิวบู๊ที่มีผลงาน เช่น แก๊งกระแทกก๊วนเก๋ากวนเมือง, องค์บาก, ต้มยำกุ้ง และฅนไฟบิน เขามีส่วนร่วมในฐานะผู้กำกับฉากต่อสู้ใน ต้มยำกุ้ง 2 ด้วยเช่นกัน

ประวัติ
กฤติยา ลาดพันนา หรือ พันนา ฤทธิไกร ถือกำเนิดที่ตำบลท่าพระ อำเภอเมือง จังหวัดขอนแก่น ในจำนวนพี่น้องทั้งหมด 6 คน พันนาเป็นคนที่ 5 และเป็นพี่ชายของ อรนุช ลาดพันนา ที่ทำงานเป็นนักพากย์หนังของพันธมิตร บิดารับราชการครู เขาจบการศึกษาระดับป.7 โรงเรียนดอนหันวิทยายน (โรงเรียนเตรียมอุดมศึกษาพัฒนาการขอนแก่นในปัจจุบัน) ระดับมัธยมศึกษาจาก โรงเรียนขอนแก่นวิทยายนและ วิทยาลัยพลศึกษามหาสารคาม

หลังจบวิทยาลัยพลศึกษามหาสารคามเมื่อปี พ.ศ. 2524 เขาก็มุ่งหน้าเข้ากรุงเทพโดยการแนะนำของเพื่อนรัก ประพนธ์ เพ็ชร์อินทร์ เพื่อไปสมัครเล่นหนังกับ คมน์ อรรคเดช แห่งโคลีเซี่ยมฟิล์ม ภาพยนตร์เรื่องแรกที่เขาได้เข้าฉากก็คือเรื่อง ไอ้ผาง ร.ฟ.ท. โดยเป็นฉากที่ ม.ล.สุรีย์วัลย์ สุริยง ต้องขึ้นไปสู้กับผู้ร้ายบนหลังคารถไฟซึ่งพันนาที่ร่วมแสดงเป็นนักแสดงตัวประกอบเป็นสตั้นท์แมนที่ได้รับความไว้วางใจจากกองเพียงคนเดียวให้ขึ้นไปเล่นฉากนี้เนื่องจากต้องใช้ทักษะสูง ขณะเดียวกันก็เป็นผู้ฝึกสอนคิวบู้ให้กับ ม.ล.สุรีย์วัลย์ สุริยง

ในเวลาเดียวกันเขาก็กลับขอนแก่นมาตั้งทีมงานของตัวเอง โดยรับสมัครจากผู้ที่สนใจในแม่ไม้มวยไทยและศิลปะการต่อสู้ แล้วก็เริ่มก่อตัวเป็นทีมจากจำนวนผู้เข้าฝึกร่วม 20 คน และเรียกตนเองว่า "กลุ่มสตั้นท์แมน พี พี เอ็น" การฝึกอย่างเอาจริงเอาจังเริ่มต้นในปี พ.ศ. 2525 พันนาจะเป็นผู้สอนเองโดยใช้เวลาว่างจากการถ่ายทำภาพยนตร์ที่กรุงเทพฯ

เมื่อเกิดความพร้อม ปลายปี พ.ศ. 2527 จึงเริ่มถ่ายทำภาพยนตร์เรื่อง "เกิดมาลุย"  และออกฉายเมื่อวันที่ 2 สิงหาคม พ.ศ. 2529 และประสบความสำเร็จพอสมควร ทั้งได้รับเสียงวิจารณ์ในแง่บวกว่า เป็นหนังไทยประเภทบู๊แนวใหม่ที่ยังไม่เคยมีใครทำมาก่อน ดังที่ "กันต์ ขันตี" เขียนไว้ในนิตยสารดาราไทย ฉบับวันที่ 1 สิงหาคม พ.ศ. 2529 ว่า "ใหม่หมดทุกอย่าง ตั้งแต่ดารายันผู้กำกับ “เกิดมาลุย” เป็นคลื่นลูกใหม่ที่หวังกันว่าจะกลับมาปลุกหนังไทยให้ฮือฮาอีกครั้ง...เพียงแค่ตัวอย่างที่ออกฉายในขณะนี้ก็เป็นที่ร่ำลือกันอย่างกว้างขวางถึงความมัน บ้าระห่ำแนวใหม่ของหนังไทยที่ยังไม่มีใครทำขึ้นมา “เกิดมาลุย” ในสายตาคนทั่ว ๆ ไปอาจเป็นหนังบู๊ธรรมดา แต่ทุกคนในวงการที่ได้รับชมหนังเรื่องนี้ ต่างกล่าวขานเป็นเสียงเดียวกันถึงความมันส์ ที่ไม่เคยปรากฏมาก่อนบนจอหนังไทย ต่างเก็งกันว่าหนังเรื่องนี้ จะเป็นหนังแนวใหม่ที่จะกลับมาปลุกหนังไทยให้คึกคักเรื่องหนึ่ง ซึ่งมาแปลกแหวกแนวกว่าหนังทุกเรื่อง"

นับตั้งแต่นั้นเป็นต้นมาตลอดระยะเวลากว่า 2 ทศวรรษที่ชื่อของ “พันนา ฤทธิไกร” โดดเด่นขึ้นมาในฐานะผู้กำกับ นักแสดง สตั้นท์แมนในภาพยนตร์แอ็คชั่นมานับไม่ถ้วน นับตั้งแต่ผลงานที่สร้างชื่อในอดีตอย่าง เกิดมาลุย พ.ศ. 2529 ปลุกมันมันขึ้นมาฆ่า 1-4 ด้วยตัวเลขกว่าร้อยสำหรับภาพยนตร์ที่มีชื่อของตัวเองเข้าไปมีส่วนร่วม เนื้องานที่รับผิดชอบมีทั้งในส่วนงานออกแบบและกำกับคิวบู๊ให้กับทั้งภาพยนตร์, ภาพยนตร์ชุดทางโทรทัศน์ของไทย ไปจนถึงภาพยนตร์จากทั่วโลกที่เดินทางมาถ่ายทำในประเทศไทย ที่ได้เขาได้มีโอกาสร่วมงานด้วย ฯลฯ

พันนาผ่านช่วงเวลาทองแห่งการสุกงอมของภาพยนตร์ไทย จนถึงยุคตกต่ำมาหลายยุคหลายสมัย ผ่านการร่วมงานกับนักแสดงชายแอ็คชั่นไทยมานับไม่ถ้วน ตั้งแต่พระเอกตลอดกาลอย่าง สรพงศ์ ชาตรี ฉัตรชัย เปล่งพานิช และเป็นอาจารย์สอนศิลปะการต่อสู้ของนักแสดงแอ๊คชั่นหลายคน เช่น จา พนม เดี่ยว ชูพงษ์

พันนา ฤทธิไกร เสียชีวิตวันที่ 20 กรกฎาคม พ.ศ. 2557 จากอาการติดเชื้อในกระแสเลือดเนื่องจากโรคไตและโรคตับ ด้วยวัย 53 ปี ที่โรงพยาบาลลาดพร้าว หลังเริ่มรักษามาตั้งแต่เดือนพฤศจิกายน พ.ศ. 2556หน้า 1 ต่อหน้า 2, สิ้นผกก.นักบู๊ พันนาฤทธิไกร. เดลินิวส์ฉบับที่ 23,657: วันจันทร์ที่ 21 กรกฎาคม พ.ศ. 2557 แรม 10 ค่ำ เดือน 8 ปีมะเมีย

 ผลงานกำกับภาพยนตร์ 

 เร็วทะลุเร็ว (2556)
 ต้มยำกุ้ง 2 (2556)
 องค์บาก 3 (2553)
 โคตรสู้ โคตรโส (2553)
 องค์บาก 2 (2551)
 บอดี้การ์ดหน้าเหลี่ยม (2547)
 เกิดมาลุย (2547)
 มนต์เพลงลูกทุ่งเอฟเอ็ม (2545)
 ปีนเกลียว 3 (2540)
 เชี่ยงชุน 3 พยัคฆ์ร้ายครกแตก (2540)
 ปู่ตาคาถาถล่มคน (2540)
 มือปราบปืนโหด (2539)
 คนดิบเหล็กน้ำพี้ (2539)
 ฅนลูกทุ่ง (2539)
 ปีนเกลียว 2 (2538)
 กองทัพเถื่อน 2 (2538)
 มังกรเหนือ อิสาน ใต้ (2538)
 มนต์เพลงนักเลงบ้านนอก (2537)
 พยัคฆ์ร้าย เชี่ยงชุน 2 (2537)
 ปลุกมันขึ้นมาฆ่า 4 (2537)
 นักเลงกลองยาว (2537)
 นักฆ่าหน้าหยก (2537)
 ควงเธอมาปล้น (2537)
 ปีนเกลียว (2536)
 ทูตมรณะ มันส์เต็มพิกัด (2536)
 ไอ้เพชรบขส 2 (2535)
 สิงห์สยาม (2535)
 คัมภีร์นักเลง (2534)
 สงครามผี (2534)
 ลุยทะลุฟ้า (2534)
 ตังเกเดือด (2534)
 พยัคฆ์ร้าย เชี่ยงชุน (2534)
 มือปราบสองแผ่นดิน (2534)
 เกิดมาลุย 3 อัดเต็มพิกัด (2533)
 ปลุกมันขึ้นมาฆ่า 3 (2533)
 บ่อเพลิงที่โพทะเล (2533)
 ไอ้เพชรบขส (2533)
 กองทัพเถื่อน (2533)
 เชือด ๆ เหน่อ ๆ (2533)
 ปลุกมันขึ้นมาฆ่า 2 ตอนลุกขึ้นมาลุย (2532)
 โหดตามสั่ง (2532)
 โหดตามคิว (2532)
 ข้าจะใหญ่ใครอย่าขวาง (2530)
 ปลุกมันขึ้นมาฆ่า (2530)
 ซิ่งวิ่งลุย (2529)
 เกิดมาลุย (2529)
 ยันต์สู้ปืน (2527, กำกับคิวบู๊)

 บทภาพยนตร์  
 เร็วทะลุเร็ว (2556)
 โคตรสู้ โคตรโส (2553)
 ส้มตำ (2551)
 เกิดมาลุย (2547)

 ผลงานแสดงภาพยนตร์ 
 ไอ้ผาง ร.ฟ.ท. (2525) รับบท พันนา (ฉากต่อสู้บนหลังคารถไฟ)
 ไอ้ ป.4 ไม่มีเส้น (2526) รับบท เพื่อนของเขา
 พยัคฆ์ยี่เก (2526) รับบท พันนา (ฉากต่อสู้บนหลังคาโรงลิเก)
 วีรบุรุษสงคราม (2526) รับบท พันนา (ฉากต่อสู้ของนักรบ)
 สิงห์รถบรรทุก 2 (2527) รับบท พันนา (ฉากต่อสู้ของนักฆ่าสตั้นท์แมน)
 ข้ามากับพระ (2527) รับบท หมวยเล็ก (ฉากต่อสู้ของทีม)
 เกิดมาลุย (2529) รับบท ธง
 น.ส.กาเหว่า (2529) รับบท เดช
 ซิ่งวิ่งลุย (2529) รับบท พระเอกนักบู๊ที่โลดโผน บ้าบิ่นและเสี่ยงตาย
 ปลุกมันขึ้นมาฆ่า (2530) รับบท ชายลึกลับ (นักฆ่าวิญญาณ)
 เกิดมาลุย ภาค 2 (2530) รับบท พันนา
 ข้าจะใหญ่ใครอย่าขวาง (2530) รับบท ไอ้เพชร
 เพชรลุยเพลิง (2531) รับบท พิน
 คนหินจอมทรหด (2531) รับบท ประภาษ
 ฅนเถื่อน กทม (2531) รับบท ชาลี
 เพชฌฆาตเดนสงคราม (2531) รับบท ผู้กอง
 สมิงดงดิบ (2532) รับบท ธนา
 ลำเพลินโหด (2532) รับบท เจริญ
 เชือด..เชือดนิ่มนิ่ม 3 (2532) รับบท นักมวย (รับเชิญ)
 โหด (2532)
 โหดตามสั่ง (2532) รับบท เขียว
 มนต์เพลงรัก (2532) รับบท เลิศ
 โหดตามคิว (2532) รับบท พัน
 ปลุกมันขึ้นมาฆ่า 2 ตอนลุกขึ้นมาลุย (2532) รับบท นักฆ่าผีวิญญาณ
 บ้าดีเดือด (2532) รับบท กฤษ
 สู้ลุยแหลก (2532) รับบท เด่น
 เสี่ยงตาย (2532) รับบท น้าแส (กลุ่มชาวเขาจอมระห่ำ)
 หินตัดเหล็ก (2533) รับบท นที
 เพชฌฆาตดำ (2533) รับบท ดำ
 อาถรรพณ์เสือสมิง (2533) รับบท คม
 บ้าแล้วต้องฆ่า (2533) รับบท กฤษ
 ไอ้เพชรบขส (2533) รับบท วุ่น
 บ่อเพลิงที่โพทะเล (2533) รับบท คำปั้น
 หัวใจเหล็ก (2533) รับบท ชาติ
 กองทัพเถื่อน (2533) รับบท ชายลึกลับ
 ตี๋ใหญ่ 2 (2533) รับบท กิต
 เพชรพระอุมา (2533) รับบท มือปืนโจรป่า
 เชือด ๆ เหน่อ ๆ (2533) รับบท นักมวยลึกลับ (เจ้าของเทวรูปประจำเด่า)
 ก่อนจะสิ้นแสงตะวัน (2533) รับบท ดา
 ปลุกมันขึ้นมาฆ่า 3 (2533) รับบท ปลุกผี (นักฆ่าผีใหม่)
 ไอ้แจ้งมีเมีย (2533) รับบท ไอ้แจ้ง
 ขุมทรัพย์เมืองลับแล (2533) รับบท ชายกลุ่มหนึ่ง
 เจาะนรกเผด็จศึก (2533) รับบท ผู้กองสุรพล
 คู่เดือด (2533) รับบท ยศ
 ตะบันเพลิง (2533) รับบท นักมวยลึกลับ
 3 อันตราย (2533) รับบท ผู้พันกฤษณ์
 เกิดมาลุย 3 อัดเต็มพิกัด (2533) รับบท มือล่าสังหาร
 แบ๊งค์เถื่อน (2534)
 ทะนง (ระห่ำสะท้านโลก) (2534) รับบท แจ๊ค
 ท้าลุย (2534) รับบท พาน
 2 เดนนรก (2534) รับบท สิน
 ตังเกเดือด (2534) รับบท ชายลึกลับ
 เพชฌฆาตเหล็ก (2534) รับบท ธิว ธงทอง
 แผนกับดัก (2534) รับบท ฉัตร
 หน่วยรบทมิฬ 1728 (2534) รับบท ผู้กองกรรยู
 เลือดเข้าตา (2534) รับบท คันฉัตร
 เพชฌฆาตโหดสิงห์ป่าซุง (2534) รับบท พันนา
 สิงห์เหนือเสืออีสาน (2534) รับบท สิงห์
 มือปราบสองแผ่นดิน (2534) รับบท ฤทธิ์
 ใหญ่โค่นใหญ่ (2534) รับบท ปกรณ์ (ร.ต.อ. คล้าย ลายกระทิง)
 เจ้าทรงปืน (2534) รับบท เจ้า
 ผ่าโลกมาลุย (2534) รับบท ดร. ประจวบ
 เจาะนรก 2 ตอน ดิบกระแทกดิบ (2534) รับบท พันนา (ผู้กองจเรตำรวจ)
 ลุยทะลุฟ้า (2534) รับบท เฟื่องฟ้า
 พี่นักร้องน้องนักเลง (2534) รับบท เหิม
 พยัคฆ์ร้าย เชี่ยงชุน (2534) รับบท กุหลาบ (นักสู้ขี้เมา)
 ทัพนางพญา (2534) รับบท พยัคฆ์
 ระห่ำ 100% (2534) รับบท ระเบือ
 สงครามผี (2534) รับบท แวมไพร์ (แดร็กคูล่า)
 สองโทน (2534) รับบท กฤษ (โทน 2)
 ผู้ใหญ่บ้านกระดูกเหล็ก (2534)
 คุณมืดกับคุณระมัด (2534)
 คัมภีร์นักเลง (2534)
 มือขวาอาถรรพ์ (2534) รับบท พัน
 ทะลุฟ้ามาเกิด (2534) รับบท ผู้กอง
 ปลุกมันขึ้นมาฟัดผีกัด (2534) รับบท เวช
 โหดล่าหิน (2535) รับบท ปกรณ์ (ร.ต.อ. คล้าย ลายกระทิง)
 ไอ้เพชรบขส 2 (2535) รับบท วุ่น
 นักร้องคะนองปืน (2535)
 จอมคาถา (2535) รับบท พันนา (แวมไพร์ผู้ร้าย)
 โป้ง โป้ง ชึ่ง (2535) รับบท เสือพิน
 ลิงลากหาง ไอ้ช้างถีบ (2535) รับบท ช้าง
 ทายาทไอ้ผาง ร.ฟ.ท. (2535) รับบท ไอ้โพน ผากระทิง
 ล้างเมืองคนดุ (2535) รับบท เจ้าหน้าที่ตำรวจ
 เพชฌฆาตดำ 2 ตอนล่าสาวพันธุ์ดุ (2535) รับบท คนพาล
 สิงห์สยาม (2535) รับบท ไรอัน (นักมวย)
 อสูรกาย คนไม่ใช่คน (2536) รับบท อาจารย์
 ฅนเหล็กจ้าวนักเลง (2536) รับบท ชาญ
 ทูตมรณะ มันส์เต็มพิกัด (2536) รับบท เทียม
 กวนโอ้ย (2536) รับบท แต้ม
 ยอดคนเสือภูเขา (2536) รับบท ปลัดเรืองศักดิ์
 ปีนเกลียว (2536) รับบท ต้น
 ปลัดบ้านนอก (2536) รับบท อาจารย์
 นักเลงกลองยาว (2537) รับบท แพ
 เสือล่าเสือ (2537) รับบท กิ๊ก
 สยึ๋มกึ๋ย 2 (2537) รับบท ลำเภา
 นักฆ่าหน้าหยก (2537) รับบท นักฆ่ายิงปีน
 1+5 ฟ้าก็ห้ามไม่ได้ (2537)
 พยัคฆ์ร้าย เชี่ยงชุน 2 (2537) รับบท สันติ (นักสู้ขี้เมา)
 มนต์เพลงนักเลงบ้านนอก (2537)
 ควงเธอมาปล้น (2537) รับบท พันนา (โจร)
 ปลุกมันขึ้นมาฆ่า 4 (2537) รับบท โจรคนเดียว (นักฆ่าวิญญาณ)
 นักสู้เมืองอีสาน (2538) รับบท พัน
 ปีนเกลียว 2 (2538) รับบท ต้น
 กองทัพเถื่อน 2 (2538) รับบท ชายลึกลับ
 อัดแหลกไอ้เพชร บขส. - ไอ้ผาง รฟท. (2538) รับบท ไอ้เพชร
 หน่วยรบสดิแตก (2538) (รับเชิญ)
 คนมหากาฬ (2538) รับบท พันนา (ดาวร้ายข้ามแดน) (รับเชิญ)
 ข้ามากับปืน (2538) รับบท บดินทร์
 เพชฌฆาตเดนสงคราม 2 (2539) รับบท นักฆ่าผีวิญญาณ
 คนดิบเหล็กน้ำพี้ (2539) รับบท ผู้กองโจร (หัวหน้าแก๊งค์โจร)
 มือปราบปืนโหด (2539) รับบท เบี้ยว (หัวหน้าแก๊งโจรปล้นทอง)
 ฅนลูกทุ่ง (2539) รับบท คำมูล
 ล้างเมืองคนดุ 2 (2540) รับบท ผู้นำคนพาล
 เชี่ยงชุน 3 พยัคฆ์ร้ายครกแตก (2540) รับบท บุญหลาย
 แก๊งกระแทกก๊วน (2540) (รับเชิญ)
 ปีนเกลียว 3 (2540) รับบท ต้น
 คนสารพัดพิษ (2540)
 ปู่ตาคาถาถล่มคน (2540) รับบท ปู่ตา
 มังกรทมิฬ (2541) (รับเชิญ)
 มัจจุราชตามล่าข้าไม่สน (2541) รับบท นักฆ่ายมทูต (รับเชิญ)
 องค์บาก (2546) รับบท ชาวบ้าน
 ฅนไฟบิน (2549) รับบท ปอบดำ
 โคตรสู้ โคตรโส (2553) รับบท ปาริณา
 ครูบ้านนอก บ้านหนองฮีใหญ่ (2553) รับบท อาจารย์พัน
 เดอะสตันต์ (2556)

 ผลงานแสดงละครโทรทัศน์ 

 ชมรมขนหัวลุก ตอน ลูกรัก (2539)
 ชมรมขนหัวลุก ตอน จงอางอาฆาต (2540)
 อินทรีแดง (2540)
 เลือดทรนง (2542) รับบท เปล่ง
 มือปืน (2542) (รับเชิญ)

 โฆษณา 

 ปูนตราเสือ (2532)
 ไวไว(2545)

 อื่น ๆ 

 เร็วทะลุเร็ว (2556) ...ทำหน้าที่ ควบคุมการสร้าง, ออกแบบฉากต่อสู้, ควบคุมฉากต่อสู้
 ต้มยำกุ้ง 2 (2556) ...ทำหน้าที่ ออกแบบและกำกับคิวบู๊
 โคตรสู้ โคตรโส (2553) ...ทำหน้าที่ ดำเนินงานสร้าง
 ครูบ้านนอก บ้านหนองฮีใหญ่ (2553) ...ทำหน้าที่ ที่ปรึกษา
 จีจ้า ดื้อสวยดุ (2553) ...ทำหน้าที่ ควบคุมการสร้าง
 5 หัวใจฮีโร่ (2553) ...ทำหน้าที่ ควบคุมฉากต่อสู้
 ช็อคโกแลต (2551) ...ทำหน้าที่ ควบคุมฉากต่อสู้
 มนุษย์เหล็กไหล (2549) ...ทำหน้าที่ ออกแบบฉากต่อสู้
 ต้มยำกุ้ง (2548) ...ทำหน้าที่ ออกแบบและกำกับคิวบู๊
 เกิดมาลุย (2547) ...ทำหน้าที่ ออกแบบและกำกับคิวบู๊
 บอดี้การ์ดหน้าเหลี่ยม (2547) ...ทำหน้าที่ ออกแบบและกำกับคิวบู๊
 สุริโยไท (2544) ...ทำหน้าที่ ออกแบบฉากต่อสู้
 อั้งยี่ ลูกผู้ชายพันธุ์มังกร (2543) ...ทำหน้าที่ ออกแบบฉากต่อสู้
 อินทรีแดง (2540) ...ทำหน้าที่ ควบคุมฉากต่อสู้
 แก๊งกระแทกก๊วน (2540) ...ทำหน้าที่ ออกแบบฉากต่อสู้
 เด็กเสเพล (2539) ...ทำหน้าที่ ออกแบบฉากต่อสู้

 อ้างอิง 

 พันนา ฤทธิไกร ปรมาจารย์ฮีโร่พันธุ์บู๊
 "ทำฉากเสี่ยงอันตราย เป็นฉากปลอดภัยที่สุด" พันนา ฤทธิไกร 

หมวดหมู่:บุคคลจากอำเภอเมืองขอนแก่น
หมวดหมู่:นักแสดงภาพยนตร์ชายชาวไทย
หมวดหมู่:สตันต์แมนชาวไทย
หมวดหมู่:นักแสดงชายจากจังหวัดขอนแก่น
หมวดหมู่:ผู้ฝึกศิลปะการต่อสู้จากจังหวัดขอนแก่น
หมวดหมู่:ผู้ฝึกสอนกระบี่กระบอง
หมวดหมู่:บุคคลจากโรงเรียนขอนแก่นวิทยายน
หมวดหมู่:บุคคลจากมหาวิทยาลัยการกีฬาแห่งชาติ
หมวดหมู่:เสียชีวิตจากโรคตับ
หมวดหมู่:เสียชีวิตจากโรคไต